CELEX: 62021TN0328
Language: mt
Date: 2021-06-09 00:00:00
Title: Kawża T-328/21: Rikors ippreżentat fid-9 ta’ Ġunju 2021 – Airoldi Metalli vs Il-Kummissjoni

9.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/43
            
         
      Rikors ippreżentat fid-9 ta’ Ġunju 2021 – Airoldi Metalli vs Il-Kummissjoni
      (Kawża T-328/21)
      (2021/C 320/49)
      Lingwa tal-kawża: l-Ingliż
      
         Partijiet
      
      
         Rikorrent: Airoldi Metalli SpA (Molteno, l-Italja) (rappreżentanti: M. Campa, M. Pirovano, D. Rovetta, G. Pandey, P. Gjørtler u V. Villante, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2021/546 tad-29 ta’ Marzu 2021 li jimponi dazju anti-dumping definittiv u li jiġbor b’mod definittiv id-dazju proviżorju impost fuq l-importazzjonijiet ta’ estrużjonijiet tal-aluminju li joriġinaw mir-Repubblika tal-Poplu taċ-Ċina (1);
               
            
                  —
               
               
                  tikkundanna lill-Kummissjoni Ewropea għall-ispejjeż rispettivi tar-rikorrenti u tagħha nnifisha f’din il-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv ibbażat fuq ksur tal-prinċipju ta’ opportunitajiet ugwali għall-partijiet u tal-prinċipju ta’ amministrazzjoni tajba, fuq żball manifest ta’ evalwazzjoni u fuq ksur tad-drittijiet tad-difiża u ta’ żvelar tar-rikorrenti.
               
            
                  2.
               
               
                  It-tieni motiv ibbażat fuq żball manifest ta’ evalwazzjoni mill-Kummissjoni fl-evalwazzjoni ta’ dannu u tal-kawżalità fir-rigward tal-metodoloġija, tal-informazzjoni u tal-proċedura applikata, u fuq ksur tal-Artikolu 3 tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (iktar ’il quddiem, ir-“Regolament Bażiku”) (2).
               
            
                  3.
               
               
                  It-tielet motiv ibbażat fuq ksur tal-Artikolu 1(2) u tal-Artikolu 5(2) tar-Regolament Bażiku minħabba definizzjoni inkorretta tal-prodott ikkonċernat.
               
            
                  4.
               
               
                  Ir-raba’ motiv ibbażat fuq ksur tal-Artikolu 1(2) u tal-Artikolu 3 tar-Regolament Bażiku kif ukoll fuq żball manifest ta’ evalwazzjoni fir-rigward tal-portata tal-prodott ikkonċernat kif ukoll fir-rigward tal-evalwazzjoni tal-importazzjonijiet mill-pajjiż ikkonċernat għal skopijiet ta’ analiżi tad-dannu u tal-kawżalità (NM Kodiċi 7610 90 90).
               
            
                  5.
               
               
                  Il-ħames motiv ibbażat fuq ksur tal-Artikolu 2(6a)(a) tar-Regolament Bażiku inkwantu l-Kummissjoni wettqet għażla żbaljata tal-pajjiż “rappreżentattiv xieraq”.
               
            
                  6.
               
               
                  Is-sitt motiv ibbażat fuq ksur tal-Artikolu 2(6a) tar-Regolament Bażiku dwar l-istatus legali tar-rapport li permezz tiegħu l-Kummissjoni tistabbilixxi l-eżistenza ta’ distorsjonijiet sinjifikati fis-suq f’ċertu pajjiż jew f’ċertu settur f’dak il-pajjiż. Ir-rikorrenti ssostni li hemm ksur tar-Regolament Nru 1/1958 li jistabbilixxi r-reġim lingwistiku tal-Komunità Ewropea ta’ l-Enerġija Atomika (3) u tad-drittijiet fundamentali tagħha, ladarba hija ma setgħetx tirċievi l-imsemmi rapport fil-lingwa Taljana.
               
            
         (1)  ĠU 2021, L 109, p. 1.
      
         (2)  ĠU 2016, L 176, p. 21.
      
         (3)  ĠU Edizzjoni Speċjali bil-Malti, Kapitolu 1, Vol. 1, p. 5.